མི་༌དགེ་བཅུ།
མོང་
མི་དགེ་བཅུ།"
དཔལ་སྤྲུལ་ཨོ་རྒྱན་འཇིགས་མེད་ཆོས་ཀྱི་དབང་པོ།
ལུས་ཀྱི་ལས། སྲོག་གཅོད། མ་བྱིན་ལེན། འདོད་པས་ལོག་
པར་གཡེམ་པ་དང་གསུམ། ངག་གི་ལས་རྫུན་ཕྲ་མ་ཚིག་རྩུབ་ངག་ཀྱལ་
དང་བཞི། ཡིད་ཀྱི་ལས་བརྣབ་སེམས། གནོད་སེམས། ལོག་ལྟ་
གསུམ་དང་བཅུ་ཡོད།
དང་པོ་སྲོག་གཅོད་ནི། ཡུལ་ཕ་རོལ་པོ་མིའམ་དུད་འགྲོ་ལ
སོགས་པ་གང་ཡིན་ཡང་ག
པང་གསོད་འདོད་ཀྱི་ཀུན་སློང་དང་བཅས་པས་སྲོག་
གི་དབང་པོ་འགག་པར་བྱེད་པ་སྟེ། དེ་ཡང་དཔའ་བོ་གཡུལ་འཐབ་ས་
ནས་དགྲ་གསོད་པ་ལྟ་བུ་ཞེ་སྡང་གི་སྒོ་ནས་སྲོག་གཅོད་པ། རི་དྭགས་
ལྟ་བུ་ཤ་ཟ་འདོད། པགས་གྱོན་འདོད་དེ་གསོད་པ་འདོད་ཆགས་ཀྱི་སྒོ་
ནས་སྲོག་གཅོད། དགེ་སྡུག་གི་རྒྱུ་འབྲས་མི་ཤེས་པའམ། མུ་སྟེགས་ལྟ་
བུ་དགེ་བར་རློམ་ནས་སྲོག་གཅོད་པ་ནི། གཏི་མུག་གི་སྒོ་ནས་སྲོག་
གཅོད་པ་ཡིན།
(1)《 སྙིང་ཐིག་སྔོན་འགྲོའི་ཁྲིད་ཡིག་ཀུན་བཟང་བླ་མའི་ཞལ་ལུང་》ཞེས་པ་ལས་དྲངས།
33
ล

སྐོམ་སེལ་བདུད་རྩིའི་ཆུ་རྒྱུན། (༦)
གཉིས་པ་མ་བྱིན་པར་ལེན་པ་ལ། དབང་གིས་ལེན་པ། འཇབ་
བུས་ལེན་པ། གཡོ་སྒྱུས་ལེན་པ་དང་གསུམ་ཡིན། མི་བཙན་པོ་རྒྱལ་པོ་
ལྟ་བུས་ཐོབ་ཐང་གི་གཞུང་ལྟ་བུ་མ་ཡིན་པ་ཐོབ་མེད་ཀྱི་བཙན་བཙུགས་
བྱས་ནས་འཕྲོག་པ་དང་། དམག་ལ་སོགས་པ་དཔུང་ཤེད་ཀྱི་སྒོ་ནས་
དངོས་སུ་ འཕྲོག་འོང་བ་སོགས་ནི། དབང་གིས་མ་བྱིན་པར་ལེན་
པའམ་སྟོབས་ཀྱིས་ལེན་པ་ཞེས་བྱ། རྐུན་པོ་ལྟ་བུས་བདག་པོས་མི་
མཐོང་སར་ལྐོག་ནས་རྒྱུ་ཟས་བླངས་ཏེ་བདག་གིར་བྱེད་པ་ནི་འཇབ་
བུས་མ་བྱིན་པར་ལེན་པ་ཡིན། ཚོང་ལ་སོགས་པའི་སྐབས་སུ་ཕ་རོལ་སླུ་
བྱེད་ཀྱི་རྫུན་གཏོང་བ། བྲེ་ལོག་དང་སྲང་ལོག་འཛུགས་པ་སོགས་ཀྱིས་
ཕ་རོལ་གྱི་རྒྱུ་རྫས་ལེན་པ་ནི། གཡོ་སྒྱུས་མ་བྱིན་པར་ལེན་པ་ཡིན།
གསུམ་པ་ལོག་གཡེམ་ནི། ཁྱིམ་པའི་ཁྲིམས་ཡིན་ཏེ། སྔོན་བོད་
དུ་ཆོས་རྒྱལ་སྲོང་བཙན་སྒམ་པོའི་སྐུ་རིང་ལ། དགེ་བ་བཅུའི་ཁྲིམས་
བཅས་སྐབས་ཁྱིམ་པ་རིགས་ཀྱིས་བསྲུངས་པ། ཆོས་ཀྱིས་བསྲུངས་པ་
སོགས་ལ་ཁྱིམ་པས་སྤྱོད་པ་བཀག་པ་ལྟ་བུ་ཡིན།
བཞི་པ་རྫུན་ལ། རྫུན་ཕལ་པ། རྫུན་ཆེན་པོ། མི་ཆོས་བླ་མའི་
རྫུན་དང་གསུམ་ཡོད། དང་པོ་ནི་གཞན་བསླུ་བའི་བསམ་པ་ཅན་གྱིས་
རང་བཞིན་དང་། ལན་དུ་སྨྲ་བ་ཐམས་ཅད་དང་། གཉིས་པ་ནི།
དགེ་བ་ལ་ཕན་ཡོན་མེད། སྡིག་པ་ལ་ཉེས་པ་མེད། དག་པའི་ཞིང་ན་
34

མི་དགེ་བཅུ།
ཀྱངཔ རྩོ
བདེ་བ་མེད། ངན་སོང་ན་སྡུག་བསྔལ་མེད། སངས་རྒྱས་ལ་ཡོན་ཏན་
མེད་ཟེར་ན་དེ་ལས་ཐུ་བའི་རྫུན་རྔམ་པོ་ཆེ་བཤད་ཐབས་མེད་པས་རྫུན་
ཆེན་པོ་ཞེས་བྱ། གསུམ་པ་ནི། མ་ཐོབ་པར་ཐོབ། མངོན་ཤེས་མེད་
པར་ཡོད་ཟེར་བ་ལྟ་བུ། རང་ལ་མེད་པའི་ཡོན་ཏན་ཡོད་པ་ལྟར་སྨྲ་བ་
ཐམས་ཅད་མི་ཆོས་བླ་མའི་རྫུན་ཡིན།
ལྔ་པ་ཕྲ་མ་ལ་མངོན་ཕྲ་དང་། ལྐོག་ཕྲ་གཉིས་ཡོད། དང་པོ་ནི་
མི་དབང་ཡོད་པོ་ཕལ་གྱིས་མི་གཉིས་མཉམ་དུ་ཡོད་པ་ལ་དེ་གཉིས་
དངོས་སུ་ཕྲ་མས་འབྱེད་ཅིང་འདིས་ཁྱོད་ལ་ལྐོག་ཏུ་ངན་སྨྲས་འདི་དང་
དེ་རིང་ཁྱེད་གཉིས་དེ་འདྲ་མིན་པ་ལྟར་བྱེད་དམ་ཞེས་མངོན་སུམ་དུ་ཕྲ་
འདི་ལྟ་བུ་བྱས། དངོས་སུ་གནོད་པ་ཡང་འདི་དང་འདི་ལྟ་བུ་བསྐྱལ།
མ་བྱེད་པ་ནི་མངོན་ཕྲ། གཉིས་པ་ནི། མི་ཡིད་མཐུན་པ་གཉིས།
གཅིག་གི་དྲུང་དུ་སོང་སྟེ། ཁྱོད་ཀྱིས་དེ་ལ་རྩིས་ཆེན་དུ་བྱེད་ཀྱང་དེས་
ཁྱོད་ལ་འདི་དང་འདི་ལྟ་བུ་ཟེར་རོ་ཞེས་ཟེར་ནས། དེ་གཉིས་ཕྲ་མས་
འབྱེད་པ་ལ་ལྐོག་ཕྲ་ཟེར།
དྲུག་པ་ཚིག་རྩུབ་ནི། སྐྱེ་བོ་ཞལ་མི་མཛེས་པ་ལྟ་བུ་ལ་དེའི་སྐྱོན་
མངོན་དུ་སྒྲོགས་པ་ལྟ་བུ་སྟེ། དཔེར་ན་མི་ཞར་བ་དང་། འོན་པ་
སོགས་ལ། ལོང་བ། རྣ་འོན་ཞེས་པ་ལྟ་བུས་མངོན་དུ་འབོད་པ་དང་།
གཞན་ཡང་ཕ་རོལ་པོའི་མཚང་ནས་བརྗོད་པ་དང་། ངན་དུ་ སྨྲ་བ་
35
Ê
ི་

སྐོམ་སེལ་བདུད་རྩིའི་ཆུ་རྒྱུན། (༦)
ཐམས་ཅད་དང་། ཚིག་རྩུབ་པོ་མིན་ཡང་འཇམ་པོའི་སྒོ་ནས་ཕ་རོལ་
པོའི་ཡིད་མི་བདེ་བར་བྱེད་པ་ཡང་ཚིག་རྩུབ་ཏུ་འདུ་ལ། གཞན་ཡང་བླ་
མ་དགེ་བའི་བཤེས་གཉེན་སྐྱེས་བུ་དམ་པ་རྣམས་ཀྱི་མི་སྙན་པ་སྣ་ཚོགས་
བརྗོད་པ་ཡང་ཉེས་པ་ཆེའོ། །
བདུན་པ་ངག་ཀྱལ་ནི། བྲམ་ཟེའི་གསང་སྔགས་སོགས་ཆོས་མ་
ཡིན་པ་ཆོས་སུ་སེམས་པ་དང་། དམག་དང་ཆོན་རྐུན་ལ་སོགས་ཆགས་
སྡང་སྐྱེ་བའི་གཏམ་མང་པོ་འབྲེལ་མེད་དུ་སྨྲ་བ་རྣམས་དང་། ཁྱད་པར་
ཁ་ཏོན་བཟླས་བརྗོད་བྱེད་པ་སོགས་ལ་དེ་དག་གི་སེམས་ཡེངས་སུ་
འཇུག་པའི་འབྲེལ་མེད་ཀྱི་གཏམ་མང་པོ་སྨྲ་བ་ནི། དགེ་བ་ཅན་གྱི་
ཚོགས་བཅག་པ་ཡིན་པས་ཉེས་པ་ལྕི།
བརྒྱད་པ་བརྣབ་སེམས་ནི། གཞན་ཕ་རོལ་གྱི་རྒྱུ་རྫས་ཡིད་དུ་
འོང་བ་ལ་དེ་ངའི་ཡིན་ན་དགའ་བ་ལ་སྙམ་དུ་ཡང་དང་ཡང་དུ་ཡིད་ཀྱིས་
བདག་གིར་བྱེད་པ་དང་། དེ་ངས་ལོན་པའི་ཐབས་ཅི་ལྟ་བུ་ཡོད་སྙམ་པ་
སོགས། ཡིད་ཙམ་གྱིས་གཞན་ནོར་ལ་འདོད་པ་སྐྱེས་པ་ཐམས་ཅད་
ཡིན།
དགུ་པ་གནོད་སེམས་ནི། .གཞན་ལ་ཞེ་སྡང་དང་ཁོང་ཁྲོའི་
སེམས་ཀྱིས་ངས་འདི་དང་འདི་ལ་གནོད་པ་འདི་ལྟ་བུ་བྱའོ་སྙམ་པ་དང་།
གཞན་ལ་དཔལ་འབྱོར་ཡོད་པ་ལ་མི་དགའ་ཞིང་། འདི་འདི་ཙམ་དུ་མ་
36

མི་དགེ་བཅུ།
བདེ་ན་མ་སྐྱིད་ན་འདི་ལ་ཡོན་ཏན་འདི་ལྟ་བུ་མེད་ན་ཅི་མ་རུང་སྙམ་པ་
དང་། གཞན་ལ་མི་འདོད་པ་བྱུང་ན་དེ་ལ་དགའ་བ་བསྒོམ་པ་སོགས་
གཞན་ལ་གནོད་པར་སེམས་པ་ཐམས་ཅད་དོ། །
བཅུ་པ་ལོག་ལྟ་ནི། རྒྱུ་འབྲས་མེད་པར་ལྟ་བ་དང་། རྟག་ཆད་
དུ་ལྟ་བ་སྟེ། དེ་ཡང་དགེ་བ་ལ་ཕན་ཡོན་དང་། སྡིག་པ་ལ་ཉེས་པ་མེད་
དོ་སྙམ་ནས་རྒྱུ་འབྲས་མེད་པར་ལྟ་བ་ཡིན།

སྐོམ་སེལ་བདུད་རྩིའི་ཆུ་རྒྱུན། (༦)